Here is a page extracted from Wikipedia that may contain CSS, HTML, and a lot of unformatted text.

Title: شعبان عبد الرحيم
Content: شعبان عبد الرحيم (15 مارس 1957- 3 ديسمبر 2019) مطرب شعبي مصرى اتولد فى حى الشرابيه بمحافظة القاهره
 اشتغل مكوجى مع أبوه ، وكان بيشتغل بالليل فى الغنا ف الافراح
 أشتهر بشريط (احمد حلمى أتجوز عايده)

حياته 

هو مطرب شعبي وممثل مصري ، اتولد في منطقه العسال بالشرابية باسم (قاسم)، ولكنه اختار لنفسه اسم (شعبان) كاسم فني لأنه اتولد في شهر (شعبان) الهجرى. لم يتلق أي تعليم على الاطلاق و اشتغل مكوجى مع ابوه لفتره كبيره، و كان بيشتغل  بالليل ف الغناء ف الأفراح.

تولاه المغنى الشعبىانور العسكرى بالتدريب ع الغناء علا طريقة المطرب الشعبى عبده الاسكندرانى وتعرف بعدها ع الملحن الشعبى وهبه الشاذلى اللى عرّفه بالمنتج سيد عبد اللطيف اللى أصدر له أول ألبوماته الكاسيت (أحمد حلمى اتجوز عايده) و اللى حقق الألبوم قبول شعبى جيد من غير يشتهر (شعبان) نفسه.و برغم أنه قدم ألبوم شعبى تانى بعنوان (كدّاب يا خيشه) الا أنه استنا مش مشهور اوى كذا سنه لغاية سنة 2001 اللى قدم فيها أغنيه مشهوره هيا (أنا بكره اسرائيل) بعد الانتفاضه الفلسطينيه التانيه، اللى كانت سبب ف شهرته و عملت ردود فعل عالميه

اشترك ف بطولة فيلمين هما (فلاح ف الكونجرس) و(مواطن و مخبر و حرامى) للمخرج الكبير (داوود عبد السيد).
كمان شارك في عدد من الأعمال المسرحية والتلفزيونية والسينمائية منها: مسرحية (دو رى مى فاصوليا) مع الفنان الكبير (سمير غانم)، (سامحونى ماكنش قصدى)، و كمان اشتغل مقدم برامج للبرنامج كوميدى بعنوان (هات من الآخر) علا قناة (نايل كوميدى).

في سنة 2015 جه له تهديد بالقتل من جماعة (داعش) الارهابيه بعد أغنيته (أمير المجرمين) اللى أظهرت السخريه منهم و الاعتراض علا ارهابهم.
له خمس أولاد هما (عصام - حنان - خميس - عبدالرحيم - عدويه). مراته ماتت قبله

اخر حفلة له 

آخر حفل له كان في المملكة العربية السعودية في موسم الرياض، الذي غنى، وهو جالس على كرسي متحرك وكان سعيداً لمشاركته في موسم الرياض، لذلك وافق على الظهور بكرسي متحرك. وكانت هذه التصريحات هي آخر ما صرح به المطرب الشعبي قبل وفاته.

غنى، وهو جالس على كرسي متحرك وكان سعيد لمشاركته في (موسم الرياض)، لذلك وافق على الظهور بكرسي متحرك. وكانت هذه التصريحات هي آخر ما صرح به المطرب الشعبي قبل وفاته.

من اشهر اغانيه 

 مواطن ومخبر وحرامى
 بكره اسرائيل
 هبطل السجاير
 متخافش من الحكومه
 شعبان يتحدى جاكسون
 مسلم ومسيحى واحد

فيلموجرافيا 

 صبيان وبنات [مسلسل] (2009)
 نسمة ونصيب [سيت كوم] (2009)
 مرسي عاوز كرسي [مسرحية] (2008)
 اشرف حرامى (2008)
 توتو وبيجامة [مسلسل] (2006)
 اللى اختشوا ماتوا [مسلسل] (2005)
 دو ري مي فاصوليا [مسرحية] (2005)
 طاش 12 [مسلسل] (2004)
 فلاح فى الكونجرس (2002)
 رشة جريئة (2001)
 مواطن و مخبر و حرامي (2001) ...المرجوشي (الحرامى)
 عفاريت الأسفلت (1996)
 حلو وكذاب [مسرحية]
 زيرو 900 [مسلسل]
 طاطا نام طاطا قام
 توتى فروتى

مراجع 

مواليد 1957
مغنيين مصريين
مغنيين شعبيين
ممثلين مصريين
قليوبيين
ناس من قليوب